SET50 DW วอลุ่มพุ่งสูงต่อเนื่อง
วอลุ่มเทรด SET50 DW หนาแน่นต่อเนื่อง โดยข้อมูล DW Turnover Distribution จาก www.mqwarrants.co.th วานนี้ ระบุว่ามูลค่าการซื้อขาย SET50 DW คิดเป็น 31.7% ของมูลค่าการซื้อขาย DW ทั้งตลาด
8 ก.ค. 2558

บล.แมคควอรี เปิดเผยว่า วอลุ่มเทรด SET50 DW หนาแน่นต่อเนื่อง โดยข้อมูล DW Turnover Distribution จาก www.mqwarrants.co.th วานนี้ ระบุว่ามูลค่าการซื้อขาย SET50 DW คิดเป็น 31.7% ของมูลค่าการซื้อขาย DW ทั้งตลาด โดยเป็นผลมาจากการเคลื่อนไหวผันผวนของดัชนีหลักทรัพย์อ้างอิงและการปรับตัวลงอย่างหนักในวันจันทร์ ซึ่งทำให้นักลงทุนให้ความสนใจ SET50 Call จำนวนมาก
ขณะที่นักลงทุนบางส่วนยังเข้าซื้อขาย SET50 Put ในระยะสั้น ตัวอย่าง DW28 ที่เกี่ยวข้อง เช่น S5028C1508A และ S5028P1509B ทางด้าน DW บนหุ้นรายตัว นักลงทุนกลับมาซื้อขาย DW ในหุ้นกลุ่มเทคโนโลยีเพิ่มขึ้นจากช่วงก่อนหน้านี้ รวมทั้ง DW บนหุ้นพลังงานด้วย ตัวอย่าง DW28 ที่ได้รับความสนใจ เช่น PTT28C1510A PTT28P1511A ADVA28C1510A และ THCO28C1511A เป็นต้น
Call DW บนหุ้นกลุ่มเทคโนโลยี ปรับตัวขึ้นแข็งแกร่งตามหุ้นอ้างอิง ตัวอย่างเช่น INTU28C1510A +15.4% THCO28C1511A +9.1% TRUE28C1512A +8.3% เทียบกับหุ้นอ้างอิงที่ปรับตัวขึ้น +2.6%  +1.4% และ +1.8% ตามลำดับ ขณะที่ Call DW บนหุ้น PTTGC ปรับตัวลงสวนทิศทางตลาดโดยรวม ตัวอย่างเช่น PTTG28C1508A -16.7% เทียบกับหุ้นอ้างอิงที่ปรับตัวลง -1.8% รวมทั้งกลุ่ม Put DW ส่วนใหญ่ที่ปรับตัวลงเช่นกัน
สำหรับข้อมูลการซื้อขาย DW28 วานนี้ นักลงทุนซื้อสุทธิ Call DW ในหุ้นหลายกลุ่ม นำโดยแรงซื้อสุทธิใน SCC28C1510A 2.1 ล้านหน่วย KTB28C1512A 2.0 ล้านหน่วย และ IVL28C1511A 1.2 ล้านหน่วย ขณะที่นักลงทุนขายสุทธิ SET50 Call และ Call DW บนหุ้นขนาดกลาง เช่น S5028C1508A 12.9 ล้านหน่วย IRPC28C1509A 3.9 ล้านหน่วย และ SAMA28C1508A 3.3 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,377.62  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  824.60 ล้านบาท
คิดเป็น 2.5%  